Odense Adresse-Contoirs Efterretninger, 1840-08-13
Politisk Oversigt. Frankerig, Hr. Guizot har ikke taget feil, dengang han for nylig tilmeldte Conseilspræsidenten, Hr. Thiers, at Prinds Ludvig Napoleon pludselig var forsvunden fra London. Den 6ds er nemlig Prindsen med en liden Hob Tilhængere pludseligen landet ved Boulogne, i den Hensigt at omstyrte Julitronen. Det engelske Blad, Standarde fortæller det saaledes: Kl. 5 om Morgenen steeg Prindsen med sit Følge iland ved Vimeraux fra Dampskibet. "Edingburg Castle. Hans Tilhængere bestege den Søile, som er opreist til Minde om Napoleons paatænkte Expedition, over til Engelland, og der plantede de deres Fane samt den keiserlige Ørn. Deeltagere i Expeditionen vare General Montholon, Obersterne Vandrey, Parquin og Delaborde, endnu en Oberst eller General, der blev dræbt paa Strandbredden, samt nogle Andre, ialt 40 Personer. Fra Søilen begave de sig ind i Staden til Kasernen, hvor en Afdeling af det 42de Linieregiment ligger, Prindsens Tilhængere vare for det Meste iførte det i Dunkirchen garnisonerende Regiments Uniform, for at Man skulde troe, at dette var gaaet over til ham. J fuld Uniform tiltalte nu Napoleonisterne de netop af Sengene udstegne Soldater og søgte at gjøre dem vaklende i deres Pligt, da en Officeer af Regimentet traadte frem og raabte: "Kongen leve!" hvorpaa alle Soldaterne sluttede sig til ham. Prinds Ludvig angreb nu denne Officeer personlig, affyrede en Lommepistol imod ham, men ramte en stakkels Soldat, der traadte imellem. Derpaa droge Napoleonisterne gjennem Staden, uddelende Proklamationer og Penge, senere adskiltes de og den ene Halvdeel, der mistvivlede om et heldigt Udfald, trak sig tilbage til Søilen. Jmidlertid vare Øvrighederne komne paa Benene, og Nationalgarden forfulgte Napoleonisterne i alle Retninger. Prindsen opgav nu selv Haabet og flygtede med de ovennævnte Officerer hen til Strandbredden, i den Hensigt, atter at komme ombord paa Dampskibet, men de bleve saa ivrigt forfulgte, at de ikke kunde oppebie den udsendte Baad, men maatte styrte sig i Vandet, for at svømme til den. Forfølgerne fyrede og en af Officererne dræbtes. Dampskibet var imidlertid taget i Besiddelse af Havnecapitainen Pollet, og ved ham blev ogsaa Prindsen, der var lige ved at synke, atter trukket op af Vandet. Prindsen sidder nu med næsten alle sine Tilhængere i Fængsel. J en Efterskrift tilføier Standard, at to Officerer af Prindsens Følge skulle være svært saarede, at Roligheden samme Dag var gjenoprettet i Boulogne Kl. 11, at det engelske Dampskib var bleven brugt til denne Expedition aldeles uden Kapitainens Vidende, idet Skibet. kun var leiet til en Lystreise, først da det befandt sig uden for Boulogne, viste Prindsen og hans Ledsagere sig glimrende Uniformer paa Dækket og tvang Kapitainen til at heise det franske Flag. "Times forsikkrer, at Boulogne vilde være falden i Prindsens Hænder, hvis han havde landet med 500 istedetfor med 4050 Tilhængere En af Prindsens Proklamationer lyder saaledes: "Prind Napoleon dekreterer Følgende i det franske Folks Navn, det orleanske Dynastie har ophørt at regjere, det franske Folk er atter indsat i sine Rettigheder, Tropperne ere løste fra deres Eed begge Kamrene ere opløste en National congres skal sammenkaldes ved Prindsens Ankomst til Paris. Hr. Thiers indsættes som Præsident i den provisoriske Regjering og Marskal Clauzel udnævnes til Overbefalingsmand over de i Paris forsamlede Tropper, General Pajol til befalingsmand over den første Militair division. Alle Officerer, som ikke ufortøvet adlyde disse befalinger, skulle afsættes. Gud beskytte Frankerig!